જવાબ-3) ગુજરાત જમીન મહેસુલ નિયમો 1972ના નિયમ-11 મુજબ 1થી વધુ ખેતીના લાગુ રેવન્યુ સર્વે નંબરો એકત્ર થાય છે તે પ્રમાણે સિટી સર્વે નંબરો એક જ માલીકના એક જ સત્તાપ્રકારના હોય અને અરસપરસ લાગુ હદથી જોડાયેલા હોય તો નિયમાનુસાર એકત્રીકરણની ફી ભરીને અરજી આપીને એકત્ર થઇ શકે, જેમાં એક જ સિટી સર્વે નંબર ફાઇનલ રહે. બાકીના નંબરો કમી થાય. દા.ત. સિટી સર્વે નંબર- 11,13,15,17 એકત્ર થાય તો સિટી સર્વે નંબર 13,15,17 કમી થાય. સિટી સર્વે નંબર 11 ફાઇનલ રાખવાનો હોય તેમજ રેકર્ડ પર જરૂરી હુકમની નોંધ તથા નકશામાં દુરસ્તી કરવાની થાય.